
הפניקס חברה לביטוח בע"מ
מחלקת תביעות חובה




    מ.ל.ב
        

באמצעות דוא"ל



לצרכי מו"מ לפשרה בלבד
ח.נ.,

הנדון: תאונה מיום 4.8.21

מס' רכב: 61-673-65
                                                 הנפגעת: קורל פדלון, ת.ז. 322439985
הנני מייצג את מרשתי הנפגעת שבנדון והריני מתכבד לפנות אל כב' ולפרט כדלקמן:

1. בתאריך 4/8/21 בשעה 16:20, או בסמוך לכך, בכביש 461, היה הרכב שבנדון מעורב בתאונה ומרשתי נחבלה בגופה (להלן: "התאונה").
רצ"ב אישור משטרה ותעודת ביטוח חובה מסומנים "1 - 2".
2. לאחר התאונה טופלה מרשתי במוקד טרם לרפואה דחופה, שם אובחנו חבלות בראש, בצוואר, בגב ובזרוע ימין. לאחר ביצוע מספר בדיקות במטרה לשלול שברים, שוחררה מרשתי בהמלצה לנטילת משככי כאבים, מנוחה והמשך מעקב רפואי.
רצ"ב סיכום אשפוז, מסומן "3".
3. מרשתי המשיכה במעקב רפואי במסגרת קופת החולים, והופנתה להמשך מעקב רפואי, המשך נטילת משככי כאבים ומנוחה.
4. כן, לנוכח הכאבים וההגבלה בתנועות הצוואר והגב כמו גם כתף וזרוע ימין, הופנתה לביצוע טיפולי פיזיותרפיה וביצוע תרגילים לחיזוק השרירים ובדיקת הדמיה לאיתור תהליך דלקתי בתר חבלתי.
רצ"ב תעודות רפואיות, מסומן "3 – 4".
5. מאז התאונה סובלת מרשתי מכאבים והגבלה בתנועות כתף ימין, הצוואר והגב, מקושי בכיפוף והרמה, קושי בישיבה, הליכה ועמידה ממושכות, קושי בביצוע תפקודים ידניים, קושי בביצוע תפקודים יום יומיים היא נזקקת לקבלת טיפולים רפואיים ותיזקק להם גם בעתיד. 
6. במועד התאונה הייתה מרשתי קופאית ברשת רמי לוי, עבודה הכרוכה בישיבה ממושכת ובביצוע פעולות ידניות, לאחר התאונה ומחמת תוצאותיה לא התאפשר למרשתי לשוב לעבודתה ועבודתה הופסקה.
7. לאחר התאונה ומחמת תוצאותיה, מתקשה מרשתי בביצוע פעולות יומיומיות שונות, נזקקת לעזרת הזולת ותיזקק לה גם בעתיד.
8. מחמת התאונה ותוצאותיה, בשים לב לאופי הפגיעה, מתקשה מרשתי בניידות ובהגעה ממקום למקום, היא נזקקת להוצאות בגין מוניות ונסיעות מיוחדות ותיזקק להוצאות בגין נסיעות גם בעתיד.
9. בנסיבות המתוארות לעיל, ועל מנת לייתר את הצורך בהגשת תביעה ובקשה למינוי מומחים, אהיה מוכן להמליץ בפני מרשתי על סילוק תביעתה תמורת פיצוי גלובלי בסך 80,000 ₪ בתוספת שכ"ט עו"ד.
10. אודה עבור עמדתכם המהירה לסילוק התביעה מחוץ לכותלי בית המשפט.
רצ"ב יפוי כח וטופס וס"ר חתומים ע"י מרשתי.              



                                                                           בכבוד רב ובב"ח,

             





             אריאל פרייברג, עו"ד   
